Լարիսա Ռոմանովսկայա

Լարիսա Անդրեևնա Ռոմանովսկայա (, ), պատանեկան պատմվածքների, վեպերի և հեքիաթների հեղինակ, Կնիգուրու մանկական և երիտասարդական լավագույն աշխատանքների մրցույթի եզրափակչի քառակի մասնակից և դափնեկիր, «Նոր մանկական գիրք» մրցույթի դափնեկիր։

Դեռևս դպրոց գնալուց առաջ Ռոմանովսկայան գրել է իր առաջին բանաստեղծությունը՝ այն նվիրելով Վիսոցկու հիշատակին։ Գրել է պոեզիա, երկար ստեղծագործություններ և կարդացել գրքեր գրականության ուսուցչի տնային գրադարանից։ Շատ ժամանակ է անցկացրել Ռուսաստանի պետական մանկական գրադարանում, որտեղ սովորել է «Ժիզալմո» գրական ստուդիայում, այնուհետև ընդունվել է գրական ինստիտուտ։

Առաջին հրապարակումները կատարվել են 1990 թվականի սկզբին, «Սայլակ» («Սեմյա» թերթի մանկական հավելված) և «Պիոներսկայա պրավդա» թերթերում։

Կենսագրություն 
Լարիսա Ռոմանովսկայան ծնվել է Մոսկվայում։ Ավարտել է Մաքսիմ Գորկու անվան գրականության ինստիտուտը։ 1999 թվականից աշխատել է «Վեչերնյայա Մոսկվա» թերթի մշակույթի բաժնում որպես արտահաստիքային թղթակից, 2004 թվականից՝ «Կուլտուրա» թերթում, որտեղ զբաղվել է գրականությամբ։ Թերթից հեռացել է 2002 թվականին՝ ինստիտուտն ավարտելուց հետո։ Գրական աշխատանքն օգնել է գոյատևել և դիմանալ ամուսնալուծությանը, հիվանդությանը և տատիկի մահվան վշտին։ 2009 թվականին արդեն պատրաստ է եղել նրա առաջին ավարտուն վիպակը՝ քաղաքային ֆանտազիա, միստիկա՝ դետեկտիվ թեքումով։

Վիպակն ուղարկվել է հրատարակիչներին, բայց պատասխան չի ստացել։ Ռոմանովսկայան օգնության նպատակով դիմել է Դմիտրի Բիկովին, ում հետ նա ժամանակին աշխատել է համատեղ նախագծում և հրավեր է ստացել հեռարձակելու ռադիոհաղորդում մանկական գրականության մասին և հետագայում գրելու համաձայնություն։ 

2011 թվականին Կենդանի ամսագրում Նարինե Աբգարյանը Ռոմանովսկայային ծանոթացրել է «Астрель Спб»-ի խմբագիր Իրինա Էպիֆանովայի հետ։ 2012 թվականին այնտեղ լույս է տեսել «Մոսկովյան պահնորդներ» վեպը և անմիջապես ստորագրվել է շարունակության պայմանագիր (2013)։ 2014 թվականին գրել է «Ամենակրտսերը» վիպակը։

2014 թվականի աշնանը որդին (11 տարեկան) մեկնել է ԱՄՆ սովորելու հոր՝ Ռոմանովսկայայի նախկին ամուսնու ընտանիքի հետ։ Խորապես մտահոգվելով նրա հեռանալու փաստով՝ Ռոմանովսկայան սկսել է ուրվագծել տեքստ, որը հինգ տարի հետո դարձել է «Քույրեր ու եղբայրներ» վեպը։

Ռոմանովսկայան աշխատել է որպես խմբագիր, այնուհետև որպես փաթեթավորող դեղաբույսերի պահեստում, տարեկան երկու-երեք անգամ այցելում է որդուն։ Ընկերոջ խորհրդով  «Ամենակրտսեր»-ի տեքստը ներկայացրել է երեխաների և երիտասարդների համար լավագույն ստեղծագործությունների Կնիգուրու համառուսաստանյան մրցույթին։ Ձեռագիրը ընդգրկվել է կարճ ցուցակում։ Մրցույթի շնորհիվ Ռոմանովսկայան ծանոթացել է Մոսկվայի Գայդարի անվան գրադարանի մանկական գրողների ակումբի ղեկավարներից մեկին՝ Տատյանա Ռուդիշինային և սովորել է այնտեղ (ղեկ․՝ Լ. Գ. Յակովլև)։

2016 թվականին Կնիգուրուի եզրափակիչ է դուրս եկել «Ջնջե՞լ այդ գրառումը» վիպակ-օրագիրը, որն անմիջապես վերցրել է «Սամոկատ» հրատարակչությունը։ Նույն թվականին Ռոմանովսկայան աշխատանքի է անցել Մոսկվայի պետական համալսարանի կենդանաբանական թանգարանի կաթնասունների բաժնում՝ որպես օգնական։

Մինչև 2017 թվականն ավարտել է «Քույրեր ու եղբայրներ» վեպը։ Տեքստը տպագրվել է «Օկտյաբր» ամսագրում, ձեռագիրը հասել է «Կնիգուրու 2018»-ի եզրափակիչ, և Ռոմանովսկայան այն առաջարկել է «Սամոկատ» հրատարակչությանը։ Վեպում փոխվել է վերջաբանը, շարունակությունը դարձել է ավելի պակաս մռայլ։ «Քույրեր ու եղբայրներ» վեպը համեմատում են այնպիսի գրքերի հետ, ինչպիսիք են Ստրուգացկիների «Երկուշաբթի օրը սկսվում է շաբաթից», «Հյուրը ապագայից» ֆիլմի սցենարի հետ, որը հիմնված է Ալիսա Սելեզնևայի մասին Կիրուս Բուլիչևի շարքի վրա և 1970-1980-ականների սերնդի գիտաֆանտաստիկայի ժանրի այլ պաշտամունքային ստեղծագործությունների հետ։

2018 թվականին գրված «Կույր հավը» վիպակը ընդգրկվել է «Կնիգուրու»-ի կարճ ցուցակում։ Նույն ժամանակահատվածում ավարտել է «Գազան Եվսեյը» հեքիաթը և դարձել է «Նոր մանկական գիրք» մրցույթի դափնեկիրներից մեկը։ Ռոմանովսկայան Մոսկվայի դպրոցներից մեկում աշխատելու հրավեր է ստացել մանկական գրաքննադատ Քսենիա Մոլդավսկայայից։

Շարունակելով այցելել Կալիֆոռնիայում բնակվող որդուն՝ Ռոմանովսկայան գրում է «Չորս ափերի տունը» վիպակը երկու մայրցամաքներում ապրող ընտանիքի մասին, մոր հետ՝ Մոսկվայում և հոր հետ՝ Սիլիկոնյան հովտում։

2019 թվականին հրատարակվել են «Քույրեր ու եղբայրներ» վեպը («Սամոկատ»), «Ճիշտ պատասխան» պատմվածքը (Ներսում ինչ որ բան կա, ժողովածու, «Վոլչոկ» հրատարակչություն),  «Կույր հավը» (A և B հրատարակչական նախագիծ) և «Գազան Եվսեյը» («Վոլչոկ» հրատարակչություն), ինչպես նաև« Չորս ափերի տունը» («Սամոկատ»)։

Մատենագիտություն  
 «Մոսկովյան պահնորդներ» (2012),
 «Մոսկովյան պահնորդներ։ Երկրորդ հերթափոխ» (2013),
 «Ամենակրտսերը» (2014),
 «Ջնջե՞լ այդ գրառումը» (2016),
 «Վիտկա-Վինտիկ» (2017),
 «Քույրեր ու եղբայրներ» (2019),
 «Կույր հավը» ((2019),
 «Ճիշտ պատասխանը» («Ներսում ինչ-որ բան կա» ժողովածու, 2019),
 «ԳազանԵվսեյը» (2020),
 «Թռչելու թեկնածուներ» (2020),
 «Չորս ափերի տունը» (2021)

Պարգևներ 
 Կնիգուրու 2015 մրցույթի կարճ ցուցակ «Ամենակրտսերը» վիպակի համար,
 Կնիգուրու 2016 մրցույթի 3-րդ տեղ «Ջնջե՞լ այդ գրառումը» վիպակի համար,
 Կնիգուրու 2017 մրցույթի կարճ ցուցակ «Եղբայրներ» վեպի համար,
 Կնիգուրու 2018 մրցույթի կարճ ցուցակ «Կույր հավը» վիպակի համար,
 Նոր մանկական գիրք -2018 մրցույթում 2-րդ տեղ «Գազան Եվսեյը» հեքիաթի համար,
 Կնիգուրու 2019 մրցույթի կարճ ցուցակ «Չորս ափերի տունը» վիպակի համար
 Նոր մանկական գիրք - 2020 մրցույթում 3-րդ տեղ «Սանյա Զայցևը և այլ խոսող մկները» հեքիաթի համար,
 Կնիգուրու 2020 մրցույթի կարճ ցուցակ «Նաուտիլուսը մնում է» վիպակի համար,
 Կնիգուրու 2021 մրցույթի կարճ ցուցակ «Թռչելու թեկնածուները» վեպի համար։

Ծանոթագրություններ

Արտաքին հղումներ 
 Лауреаты Всероссийского конкурса на лучшее произведение для детей и юношества «Книгуру» Лариса Романовская и Ирина Лукьянова приедут в Ульяновскую область
 «Дети, уткнувшиеся в книжки...»
 Лариса Романовская, журнал Лаборатория Фантастики

Ռուս մանկագիրներ
Ռուս գրողներ
Մաքսիմ Գորկու անվան գրականության ինստիտուտի շրջանավարտներ